《鹧鸪天 其三 重九日敬用遁庵兄韵》
金朝·段成己

豪气消磨百尺楼。忧来一日抵三秋。故人落落晨星少，新冢三三塞草稠。

思往事，去悠悠。夕阳回首忽西流。叶声偏入愁人耳，声本无心人自愁。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。